stanford-oval/wikipedia huggingface dataset:
Berndt Otto Nymalm

Berndt Otto Nymalm (8. helmikuuta 1819 Kurkijoki – 17. kesäkuuta 1887 Helsinki) oli suomalainen maanmittari, joka toimi Maanmittauslaitoksen eli Maanmittauksen ylihallituksen  ylijohtajana.
Nymalmin vanhemmat olivat lääninkanslisti Henrik Johan Nymalm ja Maria Lovisa Fagerström ja puoliso vuodesta 1848 Teresia Elisabet Lindh (k. 1882). Nymalm opiskeli Viipurin piirikoulussa ja Viipurin lukiossa 1833–1835, minkä jälkeen hän oli maanmittausoppilaana. Ylioppilas hänestä tuli Helsingissä toukokuussa 1839.  Nymalm oli  maanmittausauskultantti kesäkuusta 1843, varamaanmittarin arvon hän sai 1846. Hän toimi varamaanmittarina Viipurin läänissä vuodesta 1847 ja vakinaisena komissiomaanmittarina vuodesta 1852. Nymalm oli Maanmittauksen ja metsänhoitolaitoksen ylihallituksen eli Maanmittauslaitoksen insinööri vuonna 1856 ja Viipurin läänin lääninmaanmittari samasta vuodesta sekä maanmittaustöiden tarkastaja vuodesta 1865. Maanmittauksen ylihallituksen ylitirehtööri hänestä tuli 1872. Nymalm sai valtioneuvoksen arvon 1876 ja todellisen valtioneuvoksen arvon  1886.
Mike Zigomanis

| Michael Zigomanis |
| --- | --- |

Henkilötiedot
Syntynyt: 17. tammikuuta 1981 (ikä 43) Ontario, Kanada
Kansalaisuus:   Kanada
Jääkiekkoilija
Lempinimi:  Mike
Pelipaikka:  keskushyökkääjä
Maila:  oikea
Pituus:  185 cm
Paino:  91 kg
Pelaajaura
Pääsarjaura:  1997–2014
NHL-varaus:  64. varaus, 1999 Buffalo Sabres
Michael (Mike) Zigomanis (s. 17. tammikuuta 1981 North York, Ontario, Kanada) on kanadalainen entinen jääkiekkoilija. Hän pelasi urallaan NHL:ssä yhteensä 8 kautta ja 197 ottelua tehoin 21+19=40.
Ura

Zigomanis debytoi pääsarjatasolla vuonna 1997 OHL:ssä. Vuoden 1999 NHL:n varaustilaisuudessa Buffalo Sabres varasi hänet 64. pelaajana. Hän pelasi kaudet 2001–2003 AHL:ssä. NHL-debyytti tapahtui kaudella 2002–2003 Carolina Hurricanesin riveissä. Zigomanis pelasi NHL:ssä tehopisteissä mitattuna parhaan kautensa 2006–2007, jolloin hän iski Phoenix Coyotesin paidassa 75 otteluun tehot 14+9=23. NHL-kaudella 2008–2009 Zigomanis voitti Stanley Cupin Pittsburgh Penguinsin riveissä. Hän lopetti pelaajauransa vuonna 2014.
Boussinesq-approksimaatio

| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Boussinesq approximation”, voi hakea sivunnimihaulla, laajalla sivunnimihaulla tai tekstihaulla.
Termillä Boussinesq-approksimaatio voidaan viitata useisiin eri virtausmekaniikan mallinnustapoihin, jotka kaikki on nimetty ranskalaisen matemaatikon Joseph Valentin Boussinesq (1842–1929) mukaan:
Boussinesq-approksimaatio (noste) nosteen ajamille kokoonpuristumattomille virtauksille, joissa tiheyserot ovat suhteellisen pieniä.
Boussinesq-approksimaatio (aalto) approksimatiivinen mallinnustapa esimerkiksi pitkille aalloille veden pinnassa
Turbulenssin mallinnuksessa Boussinesq-approksimaatiolla tarkoitetaan ns. pyörreviskositeettimenettelyä, missä oletetaan, että turbulenssin vaikutus voidaan kuvata efektiivisen viskositeetin avulla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Boussinesq approximation”, voi hakea sivunnimihaulla, laajalla sivunnimihaulla tai tekstihaulla.
Mode

Mode voi tarkoittaa seuraavia asioita:
MODE on ( Suomalainen tuotemerkki )
Mode (artisti), suomalainen hip hop artisti
Depeche Mode
Mode 7
Mode-luokka
HMS Mode (1902), hävittäjä
HMS Mode (1942), Mode-luokan hävittäjä
HMS Mode (P154), Hugin-luokan partioalus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Mode”, voi hakea sivunnimihaulla, laajalla sivunnimihaulla tai tekstihaulla.
Bill Cowley

Bill Cowley
William Mailes ”Cowboy” Cowley (12. kesäkuuta 1912 Bristol, Quebec – 31. joulukuuta 1993) oli kanadalainen, varhaisen NHL:n parhaisiin luettava jääkiekkoilija. Keskushyökkääjä Cowley pelasi 13 kautta National Hockey Leaguessa seuroinaan St. Louis Eagles ja Boston Bruins.
NHL:ssä Cowleyn ottelukohtaisen pistekeskiarvoennätyksen 1,97 yhdellä kaudella ovat sittemmin ylittäneet vain Wayne Gretzky ja Mario Lemieux. Cowley ylti keskiarvoon kaudella 1943–1944.
Saavutuksia

NHL:n ykköstähdistössä 1938, 1941, 1943 ja 1944
Stanley Cup 1939 ja 1941
paras maalintekijä NHL:ssä 1941
NHL:n kakkostähdistössä 1945
Hockey Hall of Fameen 1968
1998 Cowley oli sijalla 53 The Hockey News -lehden 100 suurimman pelaajan NHL-painotteisella listalla
Modeen

Modeen on seuraavien henkilöiden sukunimi:
Alexander Edvard Modeen (1817–1899), suomalainen opettaja ja oppikirjojen ja karttojen laatija
Gunnar Modeen (1895–1988), suomalainen tilastotieteilijä ja sosiaalipoliitikko
Sten Sture Modéen (1920–2000), ruotsalainen näyttelijä
Thor Modéen (1898–1950), ruotsalainen näyttelijä
Tore Modeen (1929–2007), suomalainen oikeustieteilijä, professori, Gunnar Modeenin poika
| --- | --- |
: Tällä täsmennyssivulla luetellaan henkilöitä, joilla on sama sukunimi.
Montréal-la-Cluse

| Montréal-la-Cluse |
| --- | --- |
 Montréal-la-Clusen kylää
 vaakuna
 Montréal-la-Cluse
 Koordinaatit: 46°11′00″N, 05°34′00″E 
Valtio:  Ranska
Alue:  Auvergne-Rhône-Alpes
Departementti:  Ain
Arrondissementti:  Nantua
Hallinto:  
 – Pormestari:  Jean Deguerry
Pinta-ala:  
 – Kokonaispinta-ala:  12,83 km²
Väkiluku (2013):  3 410
 – Väestötiheys:  265,8 as./km²
Postinumero:  01460
 
 www.montreal-lacluse.fr 
Infobox OKVirheellinen NIMI-arvo: 
Montréal-la-Cluse on kunta Ainin departementissa Ranskassa. Vuonna 2013 siellä oli arviolta 3 410 asukasta. Kunnan pinta-ala on 12,83 neliökilometriä.
Aiheesta muualla

Kuvia tai muita tiedostoja aiheesta Montréal-la-Cluse Wikimedia Commonsissa
Virallinen kotisivu (Arkistoitu – Internet Archive) (ranskaksi)
Mike di Meglio

Mike Di Meglio Doningtonissa vuonna 2009.
Mike di Meglio (s. 17. tammikuuta 1988 Toulouse) on ranskalainen ratamoottoripyöräilijä. Kaudella 2008 hän ajoi Derbi-moottoripyörällä suomalaisessa Ajo Motosport -tallissa sveitsiläisen Dominique Aegerterin tallikaverina MotoGP:n 125cc-luokassa.
Di Meglio aloitti MotoGP:ssä kaudella 2003. Ensimmäiset viisi kautta, vuoteen 2007, hän ajoi vaihtelevalla menestyksellä italialaisissa ja ranskalaisissa talleissa. Ensimmäisen palkintokorokesijoituksena hän saavutti heinäkuussa 2005 Britannian GP:ssä missä hän sijoittui toiseksi. Voittoon hän ajoi ensimmäistä kertaa lokakuussa samana vuonna Turkissa.
Kaudeksi 2008 hän teki sopimuksen Ajo Motorsportin kanssa. Hän varmisti luokan mestaruuden kolmanneksi viimeisessä kilpailussa Australiassa otettuaan kauden neljännen voittonsa.
Aiheesta muualla

Esittely MotoGP:n sivuilla (Arkistoitu – Internet Archive)
125cc-luokan kuljettajien maailmanmestarit
Mitsubishi Pajero (1999)

| Mitsubishi Pajero |
| --- | --- |
 Mitsubishi Pajero mk3
Valmistustiedot
Valmistusmaa:   Japani
Valmistaja:  Mitsubishi Motors
Valmistusvuodet:  1999-2006
Korimalli:  3-ovinen, 5-ovinen
Luokka:  maastoauto
Edeltäjä:  Mitsubishi Pajero mk2
Seuraaja:  Mitsubishi Pajero mk4
Tekniset tiedot
Moottori:  R4, V6
Iskutilavuus:  2477–3800 cm3
Teho:  85–160 kW
Huippunopeus:  150–190 km/h
Kiihtyvyys:  10,8–18,2 s (0–100 km/h)
Vetotapa:  takaveto/neliveto
Kulutus:  9,4–10,8 l/100 km (EU-yhd.)
Mitsubishi Pajero mk3 on Mitsubishi Motorsin valmistama maastoauto, joka on kolmatta sukupolvea. Mallia valmistetaan pitkänä 7-paikkaisena ja lyhyenä mallina 4- tai 5-paikkaisena. Suomeen tuodaan vain pitkää 7-paikkaista mallia.
Maantiellä Pajero liikkuu takavetoisena. Kun keli huononee ja tulee liukasta voidaan siirtyä nopeaan nelivetoon alle 100 km/h nopeudessa. Pajerossa myös nopean nelivedon voi lukita. Kun mennään kunnon maastoon, laitetaan hidas lukittu neliveto päälle. Silloin auto täytyy pysäyttää kytkemisen ajaksi. Hidas neliveto mahdollistaa suuremman väännön ja tehon jo pienillä nopeuksilla. Elektroninen ajonvakauden ja pidonhallintajärjestelmä toimii kaikissa olosuhteissa. Pidonhallinta siirtää jarrutustehoa luistaviin ja voimaa pitäviin pyöriin. Jarruassistentti hidastaa maastossa vauhtia alamäessä valvomalla moottorijarrutusta ja pyöräkohtaista jarrupainetta. Pajerossa on taka-akselilla 100 % tasauspyörästön lukko, jonka kuljettaja kytkee kojelaudasta. Tätä lukkoa voidaan käyttää alle 12 km/h nopeudessa.
Pajero sopii hyvin perävaunun vetoon suuren väännön vuoksi. Sillä saa vetää 750 kg jarrutonta ja 3300 kg jarrullista peräkärryä.
Moottorit

2,5 TD IC 4-sylinterinen turbodiesel, 8-venttiilinen SOHC, ahtoilman välijäähdytys. Teho 85 kW (115 hv) @ 4000 r/min. Vääntö 240 Nm @ 2000 r/min.
3,2 DI-D IC 4-sylinterinen turbodiesel, 16-venttiilinen DOHC, ahtoilman välijäähdytys. Teho 118 kW (160 hv) @ 3800 r/min. Vääntö 373 Nm @ 2000 r/min.
3,5 V6 GDI 6-sylinterinen bensiini, 24-venttiilinen DOHC, polttoaineen suorasuihkutus. Teho 149 kW (202 hv) @ 5000r/min. Vääntö 318 Nm @ 4000 r/min.
3,8 V6 6-sylinterinen bensiini, 24-venttiilinen OHC. Teho 160 kW (218 hv) @ 5500r/min. Vääntö 336 Nm @ 3250 r/min.
Mitat

Pituus: 4255-4810 mm
Leveys: 1890 mm
Korkeus: 1855 mm
Akseliväli: 2545-2780 mm
Raideleveys edessä/takana: 1 560 mm/ 1 560 mm
Maavara: 225–235 mm
Omamassa: 2065–2185 kg
Kokonaismassa: 2760–2810 kg
Suurin sallittu perävaunumassa jarruin / ilman jarruja: 3 300 kg/ 750 kg
Polttoainesäiliön tilavuus: 90 l
Montréal (Yonne)

| Montréal |
| --- | --- |
 La Porte d'en Bas
 vaakuna
 Montréal
 Koordinaatit: 47°32′35″N, 04°02′12″E 
Valtio:  Ranska
Alue:  Burgundi-Franche-Comté
Departementti:  Yonne
Arrondissementti:  Avallon
Hallinto:  
 – Pormestari:  Michel Gchweinder
Pinta-ala:  
 – Kokonaispinta-ala:  7,41 km²
Väkiluku (2013):  193
 – Väestötiheys:  26 as./km²
Postinumero:  89420
 
 www.montreal-en-bourgogne.com 
Infobox OKVirheellinen NIMI-arvo: 
Montréal on kunta Yonnen departementissa Ranskassa. Vuonna 2013 siellä oli arviolta 193 asukasta. Kunnan pinta-ala on 7,41 neliökilometriä.
Aiheesta muualla

Kuvia tai muita tiedostoja aiheesta Montréal Wikimedia Commonsissa
Mohinder Lal

| Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Maa:   Intia> Miesten maahockey. |
| --- | --- | --- | --- |
|  Kultaa | Tokio 1964 | joukkuekilpailu |  |
|  Hopeaa | Rooma 1960 | joukkuekilpailu |  |
Mohinder Lal (1. kesäkuuta 1936 – 1. heinäkuuta 2004) oli intialainen maahockeypelaaja. Hän syntyi Sharanpurissa, Maharashtrassa, ja kuoli 68-vuotiaana Espanjassa.
Lal kuului kultaa voittaneeseen joukkueeseen vuoden 1964 kesäolympialaisissa Tokiossa. Lisäksi hän sai hopeaa vuoden 1960 kesäolympialaisissa Roomassa.
Mohia Mezrigui

| Mitalit> Maa:   Tunisia.Naisten taekwondo.Afrikan-mestaruuskilpailut  | Mitalit> Maa:   Tunisia.Naisten taekwondo.Afrikan-mestaruuskilpailut  | Mitalit> Maa:   Tunisia.Naisten taekwondo.Afrikan-mestaruuskilpailut  | Maa:   Tunisia> Naisten taekwondo. |
| --- | --- | --- | --- |
|  Pronssia | Dakar 2001 | alle 51 kg |  |
Mohia Mezrigui on tunisialainen taekwondoini, joka saavutti pronssia vuoden 2001 Afrikan-mestaruuskilpailuissa alle 51-kiloisten sarjassa.
Brownin luku

Brownin luku on kahden luonnollisen luvun m ja n muodostama pari, jotka toteuttavat Brocardin ongelman  n!+1=m^{2}. Brocardin ongelmalle tiedetään ainoastaan kolme ratkaisuparia 

(m, n), jotka ovat (5, 4), (11, 5) ja (71, 7). Arvellaan, että muita ratkaisuja ei ole, mutta tätä ei ole todistettu.
Mohiniattam

Mohiniattamin esittäjä.
Mohiniattam (Mohini Attam) on eteläintialaisen Keralan osavaltion klassinen tanssiperinne. Tanssi on saanut nimensä Vishnun feminiinisestä muodosta Mohini Attamista.
Mohiniattam-tanssi on naistanssijalle tarkoitettu pehmeästi soljuva soolotanssi, jonka tyyli kuvastaa feminiinisyyttä, houkuttelevuutta ja naisellista kauneutta. Tanssi soveltuu etenkin naimattomien naisten miesten houkutustanssiksi. Tanssin tekniikka muistuttaa paljolti Dasi Attamia ja sisältää viitteitä myös Kathakalin mudroihin. Tanssin musiikki on eteläintialaista, karnaattista musiikkia,joka lauletaan  malaijiksi. Mohini Attamia on helpompi esittää kuin monia muita klassisia tanssilajeja. Se ei sisällä Dasi Attamin hartautta ja jumalien palvelusta, siinä ei ole Kathakin vaikeita rytmejä eikä Kathakalin monimutkaista näyttämöllepanoa. Puvustuksena on yksinkertainen valkoinen sari. Mohini Attam vaatii luonnollisesti harjoittelua niin kuin mikä tahansa tanssilaji, mutta on huomattavasti helpompaa kuin muut Intian klassiset tanssilajit.
Mia Jones

Mia Jones voi tarkoittaa seuraavia:
Henkilöitä

Mia L. Jones (s. 1968), yhdysvaltalainen demokraattipoliitikko
Kuvitteellisia hahmoja

Mia Jones, Degrassi: The Next Generation-draamasarjan hahmo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mia Jones”, voi hakea sivunnimihaulla, laajalla sivunnimihaulla tai tekstihaulla.
Mirka Soinikoski

| Mirka Soinikoski |
| --- | --- |

Kansanedustaja
 17.4.2019–4.4.2023  
Ryhmä/puolue:  Vihreä eduskuntaryhmä
Vaalipiiri:  Häme
Henkilötiedot
Syntynyt: 16. joulukuuta 1975 (ikä 48) Helsinki
Tiedot
Puolue:  Vihreät
Aiheesta muualla
Kotisivu
Mirka Johanna Soinikoski (s. 16. joulukuuta 1975 Helsinki) on suomalainen anestesialääkäri ja poliitikko. Hänet valittiin vuoden 2019 eduskuntavaaleissa Vihreän liiton kansanedustajaksi Hämeen vaalipiiristä. Vaalikampanjassaan hän korosti ilmastotyötä, lastenoikeuksia ja sote-asioita.
Soinikoski on syntynyt Helsingissä, opiskellut Turun yliopistossa ja asuu nyt Hämeenlinnassa. Soinikoski työskenteli erikoislääkärinä Kanta-Hämeen keskussairaalassa ennen valintaansa kansanedustajaksi. Mukaan politiikkaan hänet innoitti Pekka Haaviston kampanja presidentinvaaleissa vuonna 2012.
Politiikka > Kunnallispolitiikka

Soinikoski oli ensimmäistä kertaa ehdolla kunnallisvaaleissa 2012 Hämeenlinnassa. Hänet valittiin vihreiden 1. varavaltuutetuksi. Kaudella 2013–2017 Soinikoski toimi myös lasten ja nuorten lautakunnan jäsenenä.
Vuoden 2017 kuntavaaleissa vihreät kaksinkertaisivat paikkamääränsä Hämeenlinnan kaupunginvaltuustossa ja Soinikoski valittiin 309 äänellä valtuustoon. Soinikoski valittiin vihreiden valtuustoryhmän puheenjohtajaksi, mutta hän luopui tehtävästä tultuaan valituksi eduskuntaan keväällä 2019. Samalla Soinikoski luopui paikastaan koulutuskuntayhtymä Tavastian hallituksessa.  [lähde? ] Vuodesta 2017 alkaen Soinikoski on toiminut myös Kanta-Hämeen maakuntavaltuuston jäsenenä. Vuoden 2021 aluevaaleissa hänet valittiin Kanta-Hämeen aluevaltuustoon saaden vihreistä eniten ääniä Kanta-Hämeessä.
Politiikka > Eduskunta

Mirka Soinikoski oli ensimmäistä kertaa ehdolla eduskuntaan vuoden 2015 eduskuntavaaleissa. Hän sai 825 ääntä eikä tullut valituksi. Vuoden 2019 eduskuntavaaleissa Soinikoski nousi eduskuntaan 2 320 äänellä.
Vuonna 2019 Soinikoski valittiin viestintä- ja liikennevaliokunnan ja lakivaliokunnan jäseneksi sekä puolustusvaliokunnan varajäseneksi. Lisäksi Soinikoski nimettiin vuoden 2020 huhtikuussa sosiaali- ja terveysvaliokunnan varajäseneksi koronakriisin ajaksi.
Soinikoski toimii Itsenäisyyden juhlavuoden lastensäätiön (Itla) valtuuskunnan puheenjohtajana toimikaudella 2019−2023. Itlan tarkoituksena on edistää Suomessa asuvien lasten ja lapsiperheiden hyvinvointia ja yhdenvertaisuutta. Säätiö tähtää lapsimyönteiseen yhteiskuntaan tiedon, innovaatioiden ja koulutuksen avulla. Soinikoski nimettiin myös lapsistrategiakomitean varajäseneksi toimikaudelle 1. maaliskuuta − 31. joulukuuta 2020.
Marraskuusta 2019 alkaen Soinikoski on toiminut eduskunnan Monimuotoiset perheet -ryhmän puheenjohtajana. Ryhmän tarkoituksena on ajaa erilaisten perhemuotojen yhdenvertaista huomioimista päätöksenteossa. Ryhmä perustettiin yhteistyössä Monimuotoiset perheet -verkoston kanssa, joka puolestaan sai alkunsa Kaikkien perheiden Suomi -hankkeesta (2013−2019).
Soinikoski toimi vihreiden edustajana valtakunnallisen liikennejärjestelmäsuunnitelman (Liikenne12) parlamentaarisessa ohajusryhmässä toimikaudella 2019−2021. Ohjausryhmän tavoitteena oli luoda 12-vuotinen toimenpideohjelma, joka sisältää valtion ja kuntien toimenpiteitä sekä liikennejärjestelmää koskevan valtion rahoitusohjelman.
Politiikka > Vihreät

Soinikoski toimi vuosina 2016–2017 vihreän sote-asiantuntijaryhmän jäsenenä ja oli mukana rakentamassa vihreiden sote-mallia. Hän oli vihreiden Hämeen piirihallituksen jäsen vuosina 2016–2019 ja vihreiden puoluevaltuuskunnan jäsen vuosina 2017–2019.
Soinikoski oli ehdolla myös eurovaaleissa 2019, joissa hän sai 2 534 ääntä eikä tullut valituksi. Soinikoski oli yksi vihreiden neljästä eurovaaliehdokkaasta, jotka olivat tulleet aiemmin keväällä valituiksi eduskuntaan.
Politiikka > Poliittisia näkemyksiä

Soinikoskelle tärkeitä poliittisia teemoja ovat lasten oikeudet, resurssiviisaus ja sosiaali- ja terveydenhullon uudistaminen.  Alun perin hän sisuuntui lastensuojelun ahdingosta, kun koko Suomea järkyttänyt 8-vuotiaan Eerikan surma tuli julkiseen tietoisuuteen. Soinikoskelle tärkeitä poliittisia tavoitteita ovatkin lapsen osallisuuden ja oikeuksien parantaminen lastensuojelussa.  Soinikoski on toiminut lastensuojelun tuki- ja sijaisperheenä. Tämän kautta hän on erikoistunut myös perheiden monimuotoisuuteen ja tasa-arvoiseen vanhemmuuteen liittyviin kysymyksiin, joita hän on edistänyt muun muassa Itlan valtuuskunnan ja eduskunnan Monimuotoiset perheet -ryhmän puheenjohtajana.
Soinikoski ei kannata kannabiksen vapauttamista, mutta kannattaa kannabiksen käytön dekriminalisointia. Hänen mukaansa dekriminalisaatio helpottaisi hoitoon hakeutumista, jos hallussapidosta ei rangaistaisi.
Politiikka > Vaalimenestys

| Vuosi | Kunta | Äänet | Tulo s |  |
| --- | --- | --- | --- | --- |
| 2012 | Hämeenlinna | 125 | Varalla |  |
| 2017 | Hämeenlinna | 309 | Valittu |  |
| 2021 | Hämeenlinna | 481 | Valittu |  |
| 2022 | Kanta-Häme | 525 | Valittu |  |
| Vuosi | Vaalipiiri | Äänet | Tulos |  |
| --- | --- | --- | --- | --- |
| 2015 | Hämeen vaalipiiri | 825 | Ei valittu |  |
| 2019 | Hämeen vaalipiiri | 2320 | Valittu |  |
| Vuosi | Äänet | Tulos |  |
| --- | --- | --- | --- |
| 2019 | 2534 | Ei valittu |  |
Brinay (Cher)

| Brinay |
| --- | --- |
 Kunnantalo
 Brinay
 Koordinaatit: 47°10′42″N, 2°07′43″E 
Valtio:  Ranska
Alue:  Centre-Val de Loire
Departementti:  Cher
Arrondissementti:  Vierzon
Pinta-ala:  
 – Kokonaispinta-ala:  29,5 km²
Väkiluku (2018):  517 
 – Väestötiheys:  17 as./km²
Kunnan numero:  18036
Infobox OKVirheellinen NIMI-arvo: 
Brinay on kunta Ranskassa Cherin departementissa Centre-Val de Loiren alueella.  Se sijaitsee Cherjoen varrella, noin 9 kilometriä Vierzonin kaupungista kaakkoon.
Brinay on viininviljelyseutua, ja siellä kasvatetuista Sauvignon-rypäleistä valmistetaan Quincy (AOC) -laatuluokituksen saanutta valkoviiniä. Tätä viiniä valmistetaan myös naapurikunnassa Quincyssä, jonka mukaan se on myös nimetty.
Aiheesta muualla

Kuvia tai muita tiedostoja aiheesta Brinay (Cher) Wikimedia Commonsissa
Berndt Otto Stackelberg (nuorempi)

Berndt Otto Stackelberg nuorempi (25. marraskuuta 1703 – 4. kesäkuuta 1787) oli ruotsalainen vapaaherra ja sotamarsalkka. Hän toimi vuosina 1772–1780 Ruotsin Suomen joukkojen ylipäällikkönä.
Elämäkerta

Stackelbergin isä oli Berndt Otto Stackelberg vanhempi.
Stackelberg palveli sodassa Hessenissä vuonna 1725. Hän siirtyi keisarin palvelukseen 1731 ja osallistui Puolan perimyssotaan. Hän palveli vuosina 1739–1746 Tanskassa kyrassieerirykmentissä sekä osallistui Itävallan perimyssotaan ennen kuin palasi Ruotsiin vuonna 1746. Ruotsissa hänet nimitettiin everstiluutnantiksi Turun läänin jalkaväkirykmenttiin. Everstiksi samaan rykmenttiin Stackelberg nimitettiin 1749, ja hän osallistui Pommerin sotaan vuosina 1757–1762. Vuonna 1760 hänet ylennettiin kenraalimajuriksi.
Stackelberg kunnostautui velvollisuudentuntoisena upseerina. Vaikka hän oli rykmentinpäällikkö ja sukunsa päämies, hän oli valtiopäivien 1760–1762 aikana tehtävässään armeijassa. Hänestä tuli kenraaliluutnantti 1770 ja hän oli vuosina 1772–1780 Ruotsin Suomen joukkojen ylipäällikkö. Hänet ylennettiin 1776 kenraaliksi ja 1778 sotamarsalkaksi.
Stackelberg nousi Ruotsin Suomen sotavoimien ylipäälliköksi Augustin Ehrensvärdin kuoltua.
Mia Halme

| Mia Halme> Henkilötiedot |
| --- | --- |
Syntynyt: 9. joulukuuta 1968 (ikä 55)
Ammatti:  elokuvaohjaaja elokuvakäsikirjoittaja
Ohjaaja
Palkinnot
 Parhaan dokumentin Jussi (2012) Ikuisesti sinun 
Aiheesta muualla
IMDb 
Elonet
Mia Halme (s. 9. joulukuuta 1968) on suomalainen käsikirjoittaja, dokumenttiohjaaja ja tuottaja . Hänet tunnetaan mm. elokuvista Iso poika, Ikuisesti sinun (2011) ja Joka toinen pari (2016) sekä dokumenttisarjasta Viisi valittua (2023).
Hän on valmistunut elokuvaohjaajaksi Taideteollisen korkeakoulun elokuvataiteen laitokselta vuonna 2003 ja opiskellut Tiedotusoppia Tampereen yliopistossa vuosina 1989-1996.
Halmeen ohjaama dokumenttielokuva huostaanotetuista lapsista, Ikuisesti sinun, sai Parhaan dokumentin Jussin vuoden 2012 Jussi-gaalassa. Vuonna 2009 Halme perusti yhdessä ohjaaja Aleksi Salmenperän kanssa tuotantoyhtiö Sahadok Oy:n (entinen Intergalactik).
Huhtikuussa 2023 uutisoitiin, että Mia Halme ohjaa ensimmäisen suomalaisen dokumenttisarjan HBO Max -palveluun. Kolmiosainen dokumenttisarja kertoo pääministeri Sanna Marinin johtamasta hallitusviisikosta.
Halmeen aviomies on elokuvaohjaaja Aleksi Salmenperä.
Filmografia

Sokea piste, 1997 (ohjaus)
Rajatapaus, 1998 (apulaisohjaaja)
Hurja vuosi 1968, 1998 (tuotantoavustaja)
Vartija, 1999 (kuvaussihteeri)
Erotic Vivica, 1999 (ohjaus, käsikirjoitus, kaitafilmit)
Sukulaisia, 2001, (ohjaus, käsikirjoitus)
Omalla vastuulla, 2001, pitkä dokumenttielokuva, lopputyö (yhteisohjaus Anna Korhosen kanssa, käsikirjoitus)
Halki kaupungin, 2001, pitkä dokumenttielokuva (ohjaus, käsikirjoitus)
Yhden hengen perhe, 2005, pitkä dokumenttielokuva (ohjaus)
Iso Poika, 2007, pitkä dokumenttielokuva (ohjaus, käsikirjoitus, kuvaus, äänitys)
Hiljainen hetki, 2008, lyhytelokuva (ohjaus)
Ikuisesti sinun, 2011, pitkä dokumenttielokuva (ohjaus, käsikirjoitus, äänitys)
Joka toinen pari, 2016, pitkä dokumenttielokuva (ohjaus, tuotanto, käsikirjoitus, äänitys)
Missä tiet kohtaavat, 2021, pitkä dokumenttielokuva (ohjaus, käsikirjoitus)
Viisi valittua, 2023, dokumenttisarja (ohjaus, käsikirjoitus)
Aiheesta muualla

Mia Halme Elonetissä.
Mia Halme Internet Movie Databasessa. (englanniksi)
Avara luonto (albumi)

| Avara luonto Kumikameli |
| --- | --- | --- |

Studioalbumin tiedot
 Äänitetty : syksy; 1999 kevät–kesä 2000
 Studio : Headcase Studios ja Increpidle Ounds
 Julkaistu: 30. syyskuuta 2000
 Formaatti: CD
 Tuottaja(t): Timo Kuronen,  Jone Väänänen
 Tyylilaji: vaihtoehtorock
 Kesto: 47.51
 Levy-yhtiö: Stupido Twins Humppa Records (Saksa)
Kumikamelin muut julkaisut
| Senssit/Förbannade 1999 | Avara luonto 2000 | Oparin aarteet 2002 |
Avara luonto on Kumikamelin yhdeksäs studioalbumi, joka julkaistiin 30. syyskuuta 2000. Albumi oli tyyliltään kevyempää kuin aikaisempi materiaali ja sen voisi luokitella vaihtoehtorockiksi. Vitsinä albumin kappaleet ovat aakkosjärjetyksessä. Kappaleesta Tuomittu juntiksi kuvattiin musiikkivideo. Kappale Zirkus oli nauhoitettu aikaisemmin Sirkus Idiotika -lyhytanimaatioelokuvaa varten. Albumi julkaistiin seuraavana vuonna Saksassa nimellä Nature Sucks!, ja vastaanotto oli enimmäkseen kiittävää.
Kappaleet

Gary Glitter – 3.27
Hai – 2.49
Harakka – 3.09 (säv. Koponen, Vento, san. Koponen, sov. Koponen, Vento, Musikka, Wahlström, Kuronen)
Hihat – 3.13
Huuhaa – 2.55
Ihmemies – 2.39
Koljatti – 3.26
Mestari – 2.39
Navat – 1.52
Pieni Suomessa – 3.04
Potilas – 2.45
Raportti – 3.04
Routa – 2.44
Tuokaa minulle Hectorin pää – 2.41
Tuomittu juntiksi – 2.37
Zirkus – 4.47 (säv. Koponen, san. Koponen, sov. Koponen, Vento, Musikka, Rosenius)
Sävellys ja sanoitus Koponen ja sovitus Koponen, Vento, Musikka, Wahlström, Kuronen ellei toisin mainita